Skabelon til tværfagligt forløb med historie og psykologi

Skabelonen kan bruges til alle former for tværfaglige forløb, fordi den indeholder alle de overordnede og nødvendige punkter, der definerer og afgrænser et tværfagligt forløb (markeret med **fed** **skrifttype**). Desuden kan den uden besvær kopi-pastes ind i studieplanen i lectio (under noten)

|  |  |
| --- | --- |
| **Tværfagligt forløb om grønlandsk kolonihistorie med studietur til Lille Narsaq: Hist/Psyk i 3. P og 3.N** |  |
| **Periode(r): Selve turen foregår søndag den 11. okt. til onsdag 14. okt. 2015. Hertil kommer undervisningstimerne op til disse dage som forberedelse, fagligt såvel som praktisk. Der er også praktiske forberedelse, der ligger udover undervisningen, fx indkøb, tilvejebringelse af hjælpemidler, benzin, petroleum, generator, gasflasker,m.m.** | |
| **Estimat: 8 lektioner i historie 3.N/8 lektioner i historie 3.P samt 4 lektioner i psykologi (3.N/3.P), der afvikles før og under turen, der starter den sidste dag i efterårsferien** | |

Tværfagligt forløb imellem historie (3.P./3.N.) og psykologi (3.P./3.N) med de overordnede temaer: Grønlandsk modernisering og afvikling af de Grønlandske bygder i perioden 1950-2015, hvortil inddrages kulturpsykologi og religionspsykologi fra psykologifaget for at belyse de mekanismer, der gælder når man flytter fra bygd til by.  
  
**Forløbets faglige formål.**Historie At belyse Grønlands modernisering i perioden under G50 og G60 lovgivningen. Forløbet tager udgangspunkt i bygden Lille Narsaq, dens oprettelse, formålet med dette jf. dansk koloniadministration samt dens afvikling i forbindelse med G.50 og G.60

Psykologi Den kulturpsykologiske tilgang har til formål, at belyse den mentalitetsændring hos individet, der nødvendigvis sker ved overgangen fra bygdelivet til beboelse i større byer. Hertil kommer der en religionspsykologisk tilgang, der kan belyse det paranormale og den udbredte tro på ånder og spøgelser, der var stærkt tilstede i bygdernes folkereligiøse begrebsverden før moderniseringen af Grønland i 1950´erne og 1960´erne.

**Faglige formål jf. lærerplanen i historie B samt lærerplanen til psykologi C.**Historie: Kravet om social og økonomisk historie i et Grønlandsk perspektiv.  
Kildekritisk tilgang til historisk statistisk materiale.

Psykologi: Det er et krav i lærerplanen, at der skal undervises i socialpsykologi. Hertil kommer kravet om at undervise i Kultur og Identitet, dvs. hvorledes individets identitet formes af gruppetilhørsforholdet og det omgivende samfund.  
  
**Hvor mange moduler skal forløbet anvende, og hvor mange timer skal det enkelte fag bidrage med?**Historie  
Specifikt 8 moduler i historie (3.P) og 8 moduler i historie (3.N.), ligesom forløbet indgår som et tværfagligt delforløb i et igangværende forløb, der belyser Grønlands modernisering 1950 til nutid.  
I psykologi undervisningen bliver forløbet et mindre tværfagligt forløb på 4 moduler, der indgår i det igangværende forløb om kulturpsykologi jf. individ, identitet og gruppekultur.

**Hvilke materialer skal anvendes?**  
Der laves 2 Kompendier/samling af e-bogsmateriale:  
Historisk kildemateriale om bygden Qarnok, herunder statistik om byens produktion, fangstens årscyklus og det traditionelle fordelingssystem *(fra* ”Meddelelser om Grønland”,1921)  
Kompendium i kulturpsykologi, hvortil inddrages tekster om religionspsykologi med hensyn til det paranormale og spøgelser.   
  
**Hvordan skal forløbet organiseres i praksis?** Delelementer:  
1.Koordinationsmøder mellem lærer og elever, specielt med henblik på praktiske forhold, se nedenstående  
2. Planlægningsmøder mellem KE, Pipa og Rasmus herunder indkøb og praktiske forhold.   
3. Forløbet munder ud i en studietur til den nedlagte bygd Lille Narsag for 3P og 3N  
  
**Hvilket produktkrav skal forløbet ende ud med?**Mundtlig fremlæggelsesform, da historie og psykologi er mundtlig fag med mundtlig eksamen   
  
**Kræver forløbet en særlig introduktion til eleverne?**I høj grad! Grundet af de mange praktiske ting som skal ordnes før, at turen kan realiseres   
  
**Er det hensigtsmæssigt at forløbet involverer aktiviteter ”ud af huset”? Ofte en god ide, hvis det er relevant !**  
Et stor ja, fordi det munder ud i turen til Qornoq  
  
Med venlig hilsen lærerne Rasmus, Pipa og Klaus

Særligt for tværfaglige forløb, der indeholder ekskursioner og ture.

Dokumenter der laves i klassen før turen

Indkøbsliste.

Liste over indkøbsgruppen.

Mad- og menuliste over de forskellige dage.

Sejlliste og oversigt over tidspunkterne

Alle skal skrives på telefonliste, der gives til alle.

Huskeliste

2 soveposer pr person (fordi det er koldt, og så har man også et underlag samtidig). Vi har dog i alt mere end 40 madrasser i kirken og huset.

Lommelygte/sterinlys (fordi det er mørkt i kirken/huset)

Bestik/stor tallerken/kniv (Vi tager også skolens grydekasse med)

Varmt tøj/overtræksbukser/vanter

Støvler/varme sko

Et stk guitar/andre musikinstrumenter

Et musikanlæg

Slik/chips/sodavand

Hver person betaler 500 kr for transport og mad i de tre dage

Klaus

2 store gasflasker

4 dunke petroleum/1 dunk benzin til generator

Indkøbsgrupperne mødes lørdag 10 okt og køber ind.